
Τετάρτη, 28 Οκτωβρίου 2026

ΔΕΛΤΙΟ ΤΥΠΟΥ
Σύλληψη αλλοδαπής στη Λέσβο – Εκδήλωση πυρκαγιάς σε σκάφος στη Χαλκιδική – Εντοπισμός 58 αλλοδαπών στην Ιεράπετρα

Τις πρωινές ώρες σήμερα, συνελήφθη μία44χρονη αλλοδαπή (υπήκοος Αιθιοπίας) για παράβαση του άρθρου 216 του Π.Κ. «Πλαστογραφία» και του Ν. 5038/23 «Νέος Κώδικας Μετανάστευσης» από στελέχη του Γραφείου Ασφάλειας της Λιμενικής Αρχής της Μυτιλήνης. Συγκεκριμένα, κατά τον κατάπλου ενός Ε/Γ-Ο/Γ πλοίου στο λιμάνι της Μυτιλήνης, προερχόμενο από Πειραιά - Χίο, η 44χρονηεντοπίστηκε να κατέχει, επιμελώς κρυμμένα εντός χειραποσκευής, ένα πλαστό ταξιδιωτικό έγγραφο καθώς και δύο ταξιδιωτικά έγγραφα άλλου προσώπου, τα οποία επρόκειτο να διαθέσει σε έτερους αλλοδαπούς, έναντι χρηματικής αμοιβής. Από το Κεντρικό Λιμεναρχείο Μυτιλήνης που διενεργεί την προανάκριση, κατασχέθηκαν τα ανωτέρω έγγραφα, τρεις συσκευές κινητής τηλεφωνίας καθώς και επτά κάρτες τραπεζικών συναλλαγών.

*****

Τις μεσημβρινές ώρες σήμερα, ενημερώθηκε η Λιμενική Αρχή των Νέων Μουδανιών για περιστατικό εκδήλωσης πυρκαγιάς σε σκάφος το οποίο ήταν αγκυροβολημένο εντός ιδιωτικής μαρίνας στη Σιθωνία Χαλκιδικής. Στο σημείο μετέβησαν στελέχη Λ.Σ.-ΕΛ.ΑΚΤ., όπου διαπιστώθηκε ότι είχε εκδηλωθεί πυρκαγιά σε ένα τουριστικό – αναψυχής (Τ/Ρ-Α/Ψ) σκάφος. Το εν λόγω σκάφος, μετακινήθηκε σε ασφαλές σημείο με τη συνδρομή στελεχών της μαρίνας. Στη συνέχεια, οχήματα της Πυροσβεστικής Υπηρεσίας προέβησαν στην κατάσβεση της πυρκαγιάς, ενώ το σκάφος υπέστη υλικές ζημιές στο χώρο του μηχανοστασίου. Από το Γ’ Λιμενικό Τμήμα Νέων Μουδανιών του Κεντρικού Λιμεναρχείου Θεσσαλονίκης που διενεργεί τη προανάκριση, απαγορεύτηκε ο απόπλους του Τ/Ρ-Α/Ψ, μέχρι την προσκόμιση βεβαιωτικού αξιοπλοΐας από τον νηογνώμονα που το παρακολουθεί. Από το συμβάν δεν αναφέρθηκε τραυματισμός και δεν παρατηρήθηκε θαλάσσια ρύπανση.

*****

Τις μεσημβρινές ώρες σήμερα, ενημερώθηκε η Λιμενική Αρχή της Ιεράπετρας για την ύπαρξη αλλοδαπών σε παραλία πλησίον της περιοχής «ΤΕΡΤΣΑ» της Γαύδου. Οι ανωτέρω 58 αλλοδαποί (57 άντρες και 1 γυναίκα) οδηγήθηκαν από στελέχη Λ.Σ.-ΕΛ.ΑΚΤ. σε χώρο υποδοχής του Δήμου Ιεράπετρας. Προανάκριση διενεργείται από το Λιμεναρχείο Ιεράπετρας.

